נתיבי הגז הטבעי לישראל בע_מ . התקשרויות החברה - נתיבי הגז הטבעי לישראל בע_מ לדעת משרד מבקר המדינה ניתן למנוע הגשת הצעות "בידי גופים שאינם ראויים ואינם מתאימים לכך" באמצעות קביעת דרישות מוקדמות ענייניות (תנאי סף) במכרז פומבי. מתן פטור ממכרז פומבי להתקשרויות אלה פוגע בעיקרון של שוויון הזדמנויות, שכן הדבר מצמצם את מספר המועמדים הפוטנציאלים ולא בהכרח מביא לבחירת המועמד הטוב ביותר לחברה. אשר לבדיקת התאמתם של המועמדים לתפקיד, ניתן לעשותה במסגרת מכרז פומבי שיקבע בתנאיו את הליך הבדיקה, את אמות המידה לאיכות ההצעה ואף דרישות איכות מזעריות. משרד מבקר המדינה מעיר כי לא נמסרו לוועדה מסמכים שמתעדים פעולות שביצעו - על פי תשובת החברה - הגורמים המקצ ועיים הרלוונטיים לבחינת הכדאיות של מימוש האופציה. לדעת משרד מבקר המדינה, כדי להבטיח שהבדיקה תהיה יסודית ותתרום לקבלת החלטה מושכלת של הוועדה, ראוי שהוועדה תעמוד על כך שיוגש לה פירוט בכתב של פעולות לבדיקת הצעות חלופיות ושינויים בתנאי השוק ומשמעותם, שביצעו הג ורמים המקצועיים הרלוונטיים בחברה לבחינת הכדאיות של מימוש האופציה20 . כך תוכל ועדת המכרזים לבחור באפשרות המיטבית לחברה. לדעת משרד מבקר המדינה, על החברה להקפידשהזמנות רכש יתבצעו בשעה שהצעות המחיר בתוקף. לפני שביצעה החברה את ההתקשרויות האמורות היא לא העלתה את הנושא לפני ועדת המכרזים כדי שזו תחליט אם לסווגן כפטורות ממכרז, אף שהיה עליה לעשות כן לפי תקנות חובת המכרזים ונוהל ועדת המכרזים23. משרד מבקר המדינה מעיר לחברה שתשובתה מעידה על כך שוועדת המכרזים שימשה למעשה בהתקשרויות אלה "חותמת גומי". לדעת משרד מבקר המדינה, בשל ההפרש המשמעותי בין דמי השכירות של המבנה ששכרה החברה באשדוד ובין דמי השכירות של המבנה החלופי שנבחן, לפני שאישרה ועדת המכרזים את ההתקשרות האמורה היה עליה לדרוש מהחברה מסמך המנמק לשם מה נדרש לה שטח כה גדול וכיצד היא מתכוונת להקצות אותו. מסמך כזה אמור היה לשמש בסיס להחלטתה. . יוצא אפוא שהחברה רכשה כמות גדולה יותר משנדרשה לה באותו מועד ושילמה יותר מפי שניים ממה שתכננה, ובסך הכול כ - 900,000 דולר נוספים. לדעת משרד מבקר המדינה, הישענותה של נתג"ז על סעיף 5()(א2 ) לתקנות חובת המכרזים במקרים אלה כדי לפטור את ההתקשרות ממכרז פומבי - אינה ראויה. זאת משום שבמקרים אלה יחסי האמון עם נותן השירות יירקמו רק לאחר שייבחר מבין המועמדים הפוטנציאליים, תוך כדי העבודה. לפני בחירת הזוכה נמצאים כל המועמדים הפוטנציאליים באותו מעמד מבחינת יחסי אמון, והטענה שנדרשים לתפקידים אלה יחסי אמון מיוחדים שמצדיקים מתן פטור ממכרז פומבי להתקשרות אין בה ממש. יוצא שהחברה רכשה שירותים מהספק במשך כחמש שנים בלי שהיו בידיה מסמכים המגדירים את תנאי ההתקשרות ובלי לבצע מכרז או לבקש פטור ממכרז. בכך מנעה מעצמה אפשרות להיטיב את תנאי ההתקשרות. . לדעת משרד מבקר המדינה, על החברה לקבוע בנוהל מתי עליה להודיע לוועדת המכרזים על תום תקופת ההתקשרות 31 , כמה זמן לפני תום ההתקשרות עליה לפרסם מכרז, וכמה זמן ל פני תום ההתקשרות ניתן לפנות לוועדה כדי שתאשר התקשרות המשך. משרד מבקר המדינה מעיר לחברה שעליה להקפיד לבצע את רכישותיה בהליכים תחרותיים בהתאם להוראותיהם של חוק חובת המכרזים והתקנות שנקבעו לפיו ושל נוהל החברה. תכליתם של אלה להבטיח שהחברה תתקשר בעסקה מיטבית מהבחינה הכלכלית ותעניק הזדמנות שווה לכל גוף שמעוניין לספק לה טובין או שירותים ולהבטיח שתוכל לפעול לפי כללי מינהל תקין. .משרד מבקר המדינה העלה ליקויים בהתקשרויותיה של נתג"ז שנבדקו. על החברה להקפיד להביא לאישור ועדת המכרזים התקשרויות קודם לביצוען; להקפיד על תכנון תכולת העבודה של התקשרויות; ולהקפיד על שוויון ותחרות הוגנת בין הספקים בכוח. מהעובדה שלפני שהחליטה החברה לממש אופציות הכלולות בחוזה מסוים - הנוגעות להארכת תקופת ההתקשרות - היא לא פירטה בכתב פעולות לבדיקת הצעות חלופיות ושינויים בתנאי השוק אפשר ללמוד שהחברה לא תיקנה ליקויים שהועלו בביקורת קודמת 38 ואף אינה נוהגת על פי הקבוע בנהליה. על ועדת המכרזים להימנע מלאשר ביצוע עסקאות בפטור ממכרז תוך שימוש לא ראוי בסעיפי הפטור שבתקנות חובת המכרזים. משרד מבקר המדינה מעיר לחברה כי ראוי שתפעל כקבוע בחוק חובת המכרזים ובתקנותיו ובנוהל "פעילות ועדת המכרזים" שלה, וכי עליה לשפר את סדרי ביצוע התקשרויותיה כדי להשיג את התנאים ואת המחירים המיטביים ולאפשר שוויון הזדמנויות לספקים, לקבלנים ולנותני שירותים בכוח. בשל תכנון לקוי של תכולת העבודה גדל ההיקף הכספי של ההתקשרות ל-1.13 מיליון ש"ח37 ., כמעט פי חמישה מהמתוכנן . משרד מבקר המדינה מעיר לחברה כי כאמור עד נובמבר 2009 היא שילמה עבור שירותי הייעוץ 397,553 ש"ח, סכום החורג ב- 162,553 ש"ח מסכום ההתקשרות שאישרה ועדת המכרזים. שיעורה של חריגה זו, שהובאה בדיעבד לאישור הוועדה, אינו "חלק קטן מהרחבת ההתקשרות" אלא כ -26% מהסכום שהוקצה להרחבת היקף ההתקשרות, שהיה 622,004 .)ש"ח (ראו להלן מדרישות התפקיד שהוצגו בפנייה לוועדה עולה כי על המועמד להיות בעל ניסיון בעבודה עם משטרת ישראל ולהכיר את תהליכי העבודה בה הרלוונטיים לשיתוף הפעולה עם נתג"ז. מכאן שדרישות אלה אינן ייחודיות וניתן היה לבחון מועמדים נוספים, כגון קצינים בכירים בדימוס של משטרת ישראל. לדעת משרד מבקר המדינה, היה על הוועדה לדרוש מהחברה - בהתאם לתקנות ולנוהל ועדת המכרזים - לאתר מועמדים נוספים לתפקיד, באופן שתוכל לבחור מהם את המועמד המתאים ביותר לצרכיה.
,משרד מבקר המדינה מצא כי החברה שילמה בעד עבודות נוספות שבוצעו בחודשים אוקטובר -דצמבר 2009 ולא נכללו בהתקשרות המקורית: הכנת הפרוגרמה ו כן שיפוצים ושינויים בשטחי המשרד. החברה פנתה לוועדת המכרזים בבקשה לאשר את הרחבת היקף ההתקשרות בפטור ממכרז רק לאחר שחרגה בכ -70% מההיקף הכספי שאישרה הוועדה להתקשרות זו.